**Prag & Beč**

**319.00KM**

**Polasci su četvrtkom :**

* Iz **Prijedora,**ispred hotela Prijedor u 20.00h
* Iz **Banja Luke** sa PARKINGA MALTE u 21.00h
* Iz **Gradiške, s**a Nestro petrol pumpe u 21.30h

Noćna vožnja preko teritorije Hrvatske, Slovenije, Austrije prema Republici Češkoj.

**1. dan (petak)**

Uz redovne granične formalnosti i sa usputnim zadržavanjima radi odmora i osvježenja, u prijepodnevnim satima dolazak u Prag. Sastanak sa vodičem i odlazak u detaljno razgledanje grada (u trajanju cca 4 sata) sa licenciranim turističkim vodičem: Dvorac Hradčani, Katedrala Sv. Vida, Predsjednička palata, crkva Sv. Đorđa, Vladštajnsi park, najuža ulica u Pragu, Karlov most, Jevrejska četvrt, astrološki sat, Tinska crkva, crkva Svetog Nikole, spomenik Janu Husu, Staromestske namesti, Praška brana, Vaclavske namesti, spomenik Svetom Vaclavu.

Slobodno vrijeme za individualne aktivnosti. U zavisnosti od zahtjeva ili želje putnika postoji mogućnost zajedničkog odlaska na najveći trg u Pragu – Vaclavski Trg, kao i na Staromesni Trg. Smještaj putnika u hotel [TOP\*\*\*\*](https://www.tophotel.cz/).  Naveče slobodno vrijeme preporučujemo odlazak do grada i druženje u nekoj od bezbroj pivnica, noćnih klubova ili diskoteka u samom centru grada. Povratak u hotel. Noćenje.

**2. dan (subota)**

Doručak. Nakon doručka predlažemo fakultativni cjelodnevni izlet u Drezden. Drezden je grad u Njemačkoj saveznoj državi Saksonija. Smješten je u dolini rijeke Elbe, dvadesetak kilometara od granice sa Češkom. Zbog svog izuzetnog kulturno-istorijskog značaja poznat je pod imenom „Firenca na Elbi“. Čuven po svojim građevinama iz doba baroka i umjetničkim zbirkama. U Drezdenu živi oko 512.000 stanovnika, a 1,25 milion u širem gradskom području. Tokom posljednjih šezdesetak godina u gradsko područje je uključen veliki broj prigradskih naselja, tako da je Drezden četvrta po veličini urbana regija u Njemačkoj, poslije Berlina, Hamburga i Kelna. Drezden pripada široj populacionoj regiji koja se naziva Saksonski trougao. U večernjim satima predlažemo fakultativnu vožnju luksuznim brodom po Vltavi u trajanju od cca 2 sata sa večerom. Povratak u hotel. Noćenje.

**3. dan (nedjelja)**

Doručak. Napuštanje hotela i vožnja prema Austriji. Usputna posjeta i obilazak glavnog grada Austrije – Beča, u pratnji licenciranog turističkog vodiča. Obilazak zgrade državne Opere, zgrade Parlamenta, Trga Marije Terezije, zgrade Burgteatra, zgrade dvorca Hofburg… Nastavak putovanja – vožnja preko teritorije Republike Slovenije i Hrvatske. Planirano vrijeme dolaska u Banja Luku je u poslijeponoćnim satima.

Napomena:

* Za ovo putovanje važe **[opšti uslovi putovanja](https://prevozvukovic.com/opsti-uslovi-putovanja/)** turističke agencije Bis travel
* Za ovo putovanje obavezan je biometrijski pasoš
* Validnost pasoša mora biti duža od 3 mjeseca od planiranog povratka
* Raspored sjedenja vrši agencija naspram prijava, uzimajući u obzir prioritetne osobe (trudnice, porodice sa malom djecom…)